ندوہ سے فارغ ہونے کے بعد آپ نے احمد آباد ، گجرات میں جماعت اسلامی کے دفتر میں بحیثیت آفس سیکریٹری خدمات انجام دیں۔لیکن وہاں کی آب و ہوا راس نہ آنے کے سبب چھ ماہ بعد ہی وطن واپس آگئے۔اس کے بعدسہارن پور کی ایک درسگاہ میں بطور صدر مدرس سن 1972سے 1975تک کام کیا۔یہاں آپ کی ملاقات مولانا عطاء الرحمان وجدی سے ہوئی۔ان کی صحبت میں رہ کر آپ نے اپنی خوابیدہ صلاحیتوں کو جلا بخشی۔ایمرجنسی کے زمانے میں جب کہ درسگاہ بند کردی گئی تب آپ اپنے گاؤں کے مدرسہ میں ، جو آپ کا مادر علمی بھی تھا ،میں صدرمدرس ہو گئے۔یہا ں سے آپ 1984میں مرکزی درس گاہ اسلامی رام پور چلے گئے۔ذمہ داران جماعت اسلامی نے خواہش ظاہر کی کہ مرکزی درسگاہ اسلامی رام پور میں اعلیٰ درجات قائم کیے جائیں اور بہترین اساتذہ کی خدمات حاصل کی جائیں تو مولانا سراج الدین ندوی کے نام کا قرعہ نکل آیا اور 1983میں رام پور پہنچ گئے۔یہاں عربی ادب،فقہ و تفسیر کے استاذ ہوئے۔1990میں رام پور کو خیر آباد کہہ دیا اور تاج العلوم تاج پور ضلع بجنور کے ذمہ دار بنائے گئے،بعد میں اس مدرسہ کو آپ نے جامعۃ الفیصل کا نام دیا او ر اس کو وسعت و ترقی دی۔اس وقت آپ چھ تعلیمی اداروں کے براہ راست بانی و سرپرست ہیں ۔
Entity: ندوی — Type: /person